**Mārtiņš Dzierkals** (s. 4. huhtikuuta 1997 Riika, Latvia) on latvialainen jääkiekkoilija. Hän on pelipaikaltaan oikea laitahyökkääjä.

Ura
---

### Seuraura

Dzierkals on SK Sāgan kasvatti. Hän voitti kaudella 2012–2013 koko Latvian B-nuorten sarjan piste-, maali- ja syöttöpörssin tehoilla 28+31=59. Kaudella 2013–2014 Dzierkals voitti Latvian A-nuorten sarjan piste- ja maalipörssin tehoilla 35+33=68. Kaudella 2014–2015 hän debytoi Ogre/Sāga 97:n miesten joukkueessa Latvian pääsarjassa, jossa Dzierkals pelasi kuusi runkosarjaottelua tehopistein 5+5=10. Suurimman osan kaudestaan hän pelasi kuitenkin Venäjän nuorten sarja MHL:ää latvialaisen HK Riian joukkueessa.

Toronto Maple Leafs varasi Dzierkalsin kolmannella kierroksella 68. pelaajana NHL:n varaustilaisuudessa 2015. Samana kesänä hänet varasi myös QMJHL-joukkue Rouyn-Noranda Huskies 22. pelaajana CHL:n varaustilaisuudessa 2015. Dzierkals siirtyi joukkueeseen kaudeksi 2015–2016. Hän oli Huskiesin kolmanneksi paras pistemies tehoilla 24+43=67. Dzierkals voitti kauden päätteeksi QMJHL:n mestaruuden, President’s Cupin. Hän eteni Huskiesin kanssa Memorial Cup -finaaleihin, mutta mestaruuden vei kuitenkin OHL-joukkue London Knights jatkoajalla lukemin 3–2. Dzierkals pelasi joukkueessa myös kauden 2016–2017.

Elokuussa 2017 Dzierkals teki vuoden mittaisen AHL-sopimuksen Toronto Marliesin kanssa. Hän siellä kaudella 2017–2018 lopulta vain neljä runkosarjaottelua ilman tehopisteitä. Suurin osa Dzierkalsin kaudesta eteni ECHL-joukkue Orlando Solar Bearsissa, joiden neljänneksi paras pistemies hän oli tehoilla 15+21=36.

Kesällä 2018 Dzierkals pyysi Maple Leafsilta siirtoa toiseen NHL-organisaatioon, koska hän oli tyytymätön seuran tarjoamaan sopimukseen. Lopulta Dzierkals päätti palata kaudeksi 2018–2019 kotimaahansa ja siirtyä vuoden mittaisella sopimuksella KHL-seura Dinamo Riikaan. Hänen tulokaskautensa toi 42 runkosarjaottelussa tehot 5+8=13. Dzierkals valittiin KHL:n tammikuun 2019 kuukauden tulokkaaksi sekä 31. joulukuuta 2018 ja 28. tammikuuta 2019 liigan viikon tulokkaaksi. Hän pelasi kauden aikana myös neljä ottelua Latvian pääsarjaa HK Liepājan joukkueessa.

Syyskuussa 2019 Dzierkals siirtyi loppukauden 2019–2020 kattavalla sopimuksella SM-liigajoukkue Mikkelin Jukureihin. NHL:n siirtotakarajalla, helmikuussa 2020 Toronto Maple Leafs kauppasi hänen pelaajaoikeutensa Vegas Golden Knightsiin vaihdossa kesän 2020 viidennen kierroksen varausvuoroon.

Kaudeksi 2020–2021 Dzierkals palasi vuoden mittaisella sopimuksella kotimaahansa Dinamo Riian KHL-joukkueeseen. Hän oli tehoilla 10+14=24 joukkueen toiseksi paras pistemies Miks Indrašisin jälkeen. Kesäkuussa 2021 Dinamo kauppasi Dzierkalsin pelaajaoikeudet kiinalaisseura Kunlun Red Stariin. Dinamo vuorostaan oli aiemmin hankkinut Kunlunista hyökkääjä Hunter Shinkarukin. Dzierkals ei kuitenkaan siirtynyt Kunluniin, vaan syyskuussa 2021 hän teki vuoden mittaisen sopimuksen Tšekin Extraligassa pelaavan HC Plzeňin kanssa.

### Maajoukkueura

Dzierkals edusti Latviaa MM-kilpailuissa vuosina 2019 ja 2021. Jälkimmäissä turnauksessa hänet valittiin Suomea vastaan pelatun alkulohkon ottelun päätteeksi joukkueensa ottelun parhaaksi pelaajaksi. Dzierkals pelasi myös Pyeongchangin olympiakisojen 2018 ja Pekingin olympiakisojen 2022 karsinnoissa. Yhteensä hän on pelannut 31 A-maaottelua tehopistein 6+1=7. Dzierkals teki A-maajoukkuedebyyttinsä 30. elokuuta 2016 Riiassa Tanskaa vastaan. Ensimmäisen A-maajoukkuemaalinsa hän teki toisessa ottelussaan Pyeongchangin olympiakisojen karsintojen lopputurnauksessa 1. syyskuuta 2016 Riiassa Itävaltaa vastaan.

Dzierkals pelasi myös alle 20-vuotiaiden MM-kilpailuissa vuonna 2017. Valmennus valitsi hänet Latvian turnauksen yhdeksi kolmesta parhaasta pelaajasta. Dzierkals valittiin myös Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Latvian turnaus päättyi putoamiseen takaisin IA-divisioonan MM-kilpailuihin, jossa Dzierkals pelasi aiemmin vuosina 2015 ja 2016. Ensimmäinen turnaus päättyi pronssiin ja jälkimmäinen kultaan sekä sarjanousuun pääsarjatasolle. Vuoden 2016 turnauksessa Dzierkals oli kolmella syöttöpisteellään Latvian paras syöttäjä Frenks Razgalsin ja Kārlis Čuksten kanssa.

Dzierkals pelasi myös alle 18-vuotiaiden MM-kilpailuissa vuonna 2015, jolloin hän oli tehoilla 3+6=9 Latvian paras pistemies ja maalintekijä sekä jakoi sisäisen syöttöpörssin voiton Filips Buncisin kanssa. Dzierkals valittiin ensimmäisen Saksaa vastaan pelatun karsintasarjan ottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden IA-divisioonan turnauksessa vuonna 2014, joka päättyi kultaan ja sarjanousuun pääsarjatasolle. Dzierkals edusti myös Latvian alle 17-vuotiaiden maajoukkuetta Euroopan nuorten olympiafestivaaleilla vuonna 2013.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Ogre/Sāga 97 | Latvia U20 | 23 | 35 | 33 | 68 | 43 | – | – | – | – | – | U18d1 A | 5 | 0 | 2 | 2 | 16 |
| 2014–2015 | Ogre/Sāga 97 | Latvia | 6 | 5 | 5 | 10 | 12 | – | – | – | – | – | U18 | 6 | 3 | 6 | 9 | 10 |
|  | HK Riika | MHL | 32 | 10 | 18 | 28 | 49 | 3 | 1 | 0 | 1 | 2 | JMMd1 A | 5 | 2 | 2 | 4 | 2 |
| 2015–2016 | Rouyn-Noranda Huskies | QMJHL | 59 | 24 | 43 | 67 | 42 | 20 | 7 | 10 | 17 | 12 | JMMd1 A | 5 | 1 | 3 | 4 | 4 |
|  | Rouyn-Noranda Huskies | M-Cup | – | – | – | – | – | 5 | 1 | 0 | 1 | 4 |
| 2016–2017 | Rouyn-Noranda Huskies | QMJHL | 47 | 21 | 28 | 49 | 44 | 6 | 0 | 2 | 2 | 10 | JMM | 6 | 1 | 2 | 3 | 12 |
|  |  |  |  |  |  |  |  |  |  |  |  |  | OQ | 3 | 1 | 0 | 1 | 0 |
| 2017–2018 | Toronto Marlies | AHL | 4 | 0 | 0 | 0 | 2 | – | – | – | – | – |
|  | Orlando Solar Bears | ECHL | 51 | 15 | 21 | 36 | 46 | 7 | 1 | 2 | 3 | 19 |
| 2018–2019 | Dinamo Riika | KHL | 42 | 5 | 8 | 13 | 22 | – | – | – | – | – | MM | 7 | 0 | 0 | 0 | 0 |
|  | HK Liepāja | Latvia | 4 | 1 | 4 | 5 | 6 | – | – | – | – | – |
| 2019–2020 | Jukurit | SM-liiga | 39 | 7 | 8 | 15 | 16 | – | – | – | – | – |
| 2020–2021 | Dinamo Riika | KHL | 52 | 10 | 14 | 24 | 49 | – | – | – | – | – | MM | 6 | 2 | 0 | 2 | 0 |
| 2021–2022 | HC Plzeň | ČEL | 49 | 10 | 20 | 30 | 34 | 5 | 0 | 2 | 2 | 4 | OQ | 1 | 0 | 0 | 0 | 0 |
|  |  |  |  |  |  |  |  |  |  |  |  |  | OK | 4 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 7 | 0 | 4 | 4 | 6 |
| 2022–2023 | HC České Budějovice | ČEL | 52 | 7 | 14 | 21 | 16 | – | – | – | – | – |
| 2 kautta | yhteensä | ČEL | 101 | 17 | 34 | 51 | 50 | 5 | 0 | 2 | 2 | 4 |
| 2 kautta | yhteensä | KHL | 94 | 15 | 22 | 37 | 71 | – | – | – | – | – |

Lähteet
-------

* Mārtiņš Dzierkals The Internet Hockey Databasessa (englanniksi)
* Mārtiņš Dzierkals Eurohockey-sivustolla (englanniksi)
* Mārtiņš Dzierkals *Elite Prospects*. Everysport Media Group AB.  (englanniksi)

### Viitteet

1. 1 2  Tilastot *liiga.fi*. Jääkiekon SM-liiga Oy. Viitattu 22.4.2020.
2. ↑  Mārtiņš Dzierkals The Internet Hockey Databasessa (englanniksi)
3. ↑  Elite Prospects - Latvia U20 Stats 2013-2014 *eliteprospects.com*. Everysport Media Group AB. Viitattu 16.9.2019. (englanniksi)
4. 1 2 3 4 5 6 7  Mārtiņš Dzierkals *Elite Prospects*. Everysport Media Group AB.  (englanniksi)
5. ↑  Elite Prospects - Rouyn-Noranda Huskies *eliteprospects.com*. Everysport Media Group AB. Viitattu 16.9.2019. (englanniksi)
6. ↑  Toronto Marlies Twitterissä *twitter.com*.  14.8.2017. Toronto Marlies. Viitattu 16.9.2019. (englanniksi)
7. ↑  Elite Prospects - Orlando Solar Bears *eliteprospects.com*. Everysport Media Group AB. Viitattu 16.9.2019. (englanniksi)
8. ↑  Johnston, Mike: Martins Dzierkals signs in KHL after asking Maple Leafs for trade *sportsnet.ca*.  22.8.2018. Rogers Media, Inc. Viitattu 16.9.2019. (englanniksi)
9. ↑  Dzierkals un Gimajevs papildina DINAMO RĪGA sastāvu *dinamoriga.lv*.  21.8.2018. A/S Dinamo Rīga.  Arkistoitu 10.9.2020. Viitattu 16.9.2019. (latviaksi)
10. ↑  Jukurit kiinnitti nuoret Galvasin ja Jakovenkon - joukkue valmiina kauteen *Jatkoaika.com*.  15.5.2019. Jatkoaika r.y. Viitattu 16.9.2019.
11. ↑  Vegas Golden Knights Announce Roster Transactions *nhl.com/goldenknights*.  24.2.2020. VEGAS:  Vegas Golden Knights. Viitattu 25.2.2020. (englanniksi)
12. ↑  Hellanto, Riku; Leppänen, Marko: NHL:ssä vielä viime hetken suomalaissiirto – MTV Urheilu kokosi yhteen pelaajakaupat *MTVuutiset.fi*.  23.2.2020. Telia Company AB. Viitattu 25.2.2020.
13. ↑  Lahtinen, Miikka: Suomen kaukalot saa jäädä – liigaseuran maajoukkuehyökkääjä suuntaa KHL:ään *suomikiekko.com*.  28.7.2020. Nordic Sport Media. Viitattu 28.7.2020.
14. ↑  Elite Prospects - Dinamo Riga *eliteprospects.com*. Everysport Media Group AB. Viitattu 7.9.2021. (englanniksi)
15. ↑  "Dinamo" aizmaina tiesības uz Dzierkalu uz "Kunlun Red Star" *Sportazinas.com*.  3.6.2021. Sportazinas.com. Viitattu 7.9.2021. (latviaksi)
16. ↑  HC Škoda Plzeň podepsal smlouvu s útočníkem Martinsem Dzierkalsem *hcplzen.cz*.  6.9.2021. HC Plzeň 1929 s.r.o. Viitattu 7.9.2021. (tšekiksi)
17. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 7.6.2021. (englanniksi)
18. ↑  Game detail: 30 Aug 2016, Latvia - Denmark *Eurohockey.com*.  30.8.2016. European Ice Hockey Online AB & eSports.cz s.r.o. Viitattu 16.9.2019. (englanniksi)
19. ↑  GAME SUMMARY (pdf) *stats.iihf.com*.  1.9.2016. IIHF. Viitattu 16.9.2019. (englanniksi)
20. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  5.1.2017. IIHF. Viitattu 16.9.2019. (englanniksi)
21. ↑  Elite Prospects - Latvia U20 *eliteprospects.com*. Everysport Media Group AB. Viitattu 16.9.2019. (englanniksi)
22. ↑  Elite Prospects - Latvia U18 *eliteprospects.com*. Everysport Media Group AB. Viitattu 16.9.2019. (englanniksi)
23. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  26.4.2015. IIHF.  Arkistoitu 28.12.2015. Viitattu 16.9.2019. (englanniksi)